# name
Informe de pràctiques externes: Museu Nacional d’Art de Catalunya. Àrea Medieval

# metadata.dc.description[].value
Màster Oficial en Estudis Avançats en Història de l'Art. Facultat de Geografia i Història de la UB. Curs: 2012-2013, Tutor: Dr. Jacobo Vidal Franquet

# metadata.dc.description.abstract[].value
Les pràctiques externes del Màster d’Estudis Avançats en Història de l’Art de la Universitat de Barcelona, curs 2012- 2013, s’han desenvolupat al Museu Nacional d’Art de Catalunya, en l’Àrea Medieval, concretament en la secció d’art romànic.
L’elecció d’aquesta institució per la realització de les pràctiques externes del màster, i en concret l’àrea d’art romànic, ha estat motivada per un interès personal en l’art medieval, sobretot en l’art romànic, tant des del punt de vista estètic com per les seves característiques tècniques i formals, amb una especial atenció a la riquesa i diversitat iconogràfica d’aquesta manifestació artística. Com no podria ser d’altra manera, l’elecció del Museu Nacional d’Art de Catalunya respon també les expectatives professionals pròpies, orientades a un estudi de les formes artístiques medievals però sobretot a l’àmbit museogràfic, amb la voluntat de conèixer el funcionament intern d’un museu en diversos aspectes, tant pel que fa la configuració i funcionament dels diferents departaments, com el contacte amb les obres d’art, la seva documentació, etc. Per aquesta raó s’ha escollit el Museu Nacional d’Art de Catalunya, institució referent en la conservació i difusió del patrimoni artístic català, en especial de l’art romànic. Les pràctiques externes del Màster d’Estudis Avançats en Història de l’Art han tingut una duració de 300 hores.
El present informe de pràctiques externes es divideix en dues parts. La primera part se centra en la institució on s’han realitzat les pràctiques, el Museu Nacional de Catalunya, dedicada primerament a la seva estructura organitzativa i col·leccions que s’hi exposen, juntament amb la història de la institució, posant en relleu els orígens de les primeres institucions culturals dedicades a la recuperació del patrimoni català. Com les pràctiques s’han realitzat en l’Àrea Medieval del museu, aquesta visió històrica es complementa amb la història de la col·lecció d’art romànic, des de la recuperació del patrimoni català abans mencionada fins l’actualitat, destacant les diferents instal·lacions que s’han succeït al llarg de la història del museu. La segona part del present informe està formada per la memòria de les tasques realitzades amb el procés detallat de la seva realització. Per cloure, s’hi inclou la valoració del període de pràctiques i del treball realitzat durant el seu desenvolupament i les conclusions de l’informe.

# metadata.dc.source[].value
Màster Oficial - Estudis Avançats en Història de l'Art

# metadata.dc.title[].value
Informe de pràctiques externes: Museu Nacional d’Art de Catalunya. Àrea Medieval